Pertempuran Rzhev, musim panas 1942

Pertempuran Rzhev pada musim panas 1942 merupakan sebahagian daripada siri pertempuran yang berlangsung selama 15 bulan di tengah-tengah Perbatasan Timur.
Dalam sejarah Kesatuan Soviet semasa Perang Dunia Kedua, ia dikenali sebagai Operasi ofensif Rzhev–Sychyovka pertama, yang ditakrifkan berlangsung dari 30 Julai hingga 23 Ogos 1942. Walau bagaimanapun, telah banyak didokumenkan bahawa pertempuran berterusan tanpa henti hingga ke bulan September dan hanya tamat sepenuhnya pada awal Oktober 1942.
Tentera Merah mengalami korban yang besar tanpa mendapat banyak keuntungan sepanjang pertempuran ini, menjadikan pertempuran ini terkenal dengan gelarannya: "Pengisar Daging Rzhev".

Rzhev terletak kira-kira  di barat Moscow dan telah ditawan oleh Wehrmacht Jerman semasa Operasi Typhoon pada musim luruh tahun 1941, yang membawa mereka hingga ke pintu gerbang Moscow. Apabila penyerangan balas Soviet memaksa mereka berundur, Rzhev menjadi benteng pertahanan utama Jerman. Menjelang pertengahan 1942, bandar itu terletak di hujung kawasan sesusuh yang menonjol keluar dari garisan hadapan, menghala ke arah Moscow. Pada bulan Julai dan Ogos 1942, Stalin mengarahkan dua panglima barisan-nya, Jeneral Georgy Zhukov (memimpin Barisan Barat) dan Jeneral Ivan Konev (memimpin Barisan Kalinin), untuk melancarkan satu penyerangan bagi menawan semula Rzhev dan memberikan tamparan hebat kepada Kumpulan Tentera Darat Tengah untuk menolak mereka menjauhi Moscow. Serangan ini akan menyasarkan musuh utama mereka semasa pertempuran musim sejuk, Tentera Darat Ke-9 pimpinan Jeneral Walter Model, yang menguasai sebahagian besar kawasan sesusuh Rzhev.

Kerugian besar dan sedikit pencapaian yang diperoleh sepanjang dua bulan pertempuran itu telah meninggalkan kesan yang mendalam kepada para perajurit Soviet yang terlibat. Pada bulan Oktober, keseimbangan strategik di tengah-tengah Perbatasan Timur kekal hampir tidak berubah. Namun begitu, tentera Jerman turut mengalami kerugian besar, dan walaupun pertahanannya berjaya dari segi taktikal, mereka tidak mencapai apa-apa selain mengekalkan status quo. Dan walaupun penyerangan tersebut gagal, Zhukov diberi peluang kedua untuk memusnahkan kawasan sesusuh Rzhev tidak lama kemudian.

Rujukan

Bibliografi
Sumber Inggeris
















Sumber Rusia





Sumber Jerman








Pautan luar
 German 10 day casualty reports listed by Army
 Articles about the Rzhez battles (Russian Text)
 The battle for hill 200
 Article On the 70th anniversary of the Pogorelov-Gorodyshchens'ka and Rzhev-Sychevsky operations in 1942. (Russian text)
 Journal of hostilities – 16th Guards Rifle Division – 07/30/42 to 08/22/42

Category:Konflik 1942
Category:Perang Dunia Kedua
Category:Tentera Jerman
Category:Sejarah Rusia
Category:Perang Jerman-Soviet
Category:Pertempuran